DW Market : ITD28C1506A วอลุ่มเทรดทะลุ 237 ล้านหน่วยวานนี้
นักลงทุนยังโฟกัสอยู่ในกลุ่มหุ้นอ้างอิงเดิม โดยเฉพาะ DW บน ITD,TPIPL และ JAS ซึ่งมีปริมาณการซื้อขายหนาแน่น โดยสำหรับ DW28 มีวอลุ่มซื้อขายหนาแน่นบน ITD28C1506A ซึ่งเป็นรุ่นที่ตอบสนองต่อการเคลื่อนไหวของหุ้นอ้างอิงได้ดี โดยมีปริมาณซื้อขายสูงถึง 237.7 ล้านหน่วยวานนี้
26 มี.ค. 2558

บล.แมคควอรี ผู้ออก DW28 เปิดเผยถึงตลาด DW วานนี้ว่า นักลงทุนยังโฟกัสอยู่ในกลุ่มหุ้นอ้างอิงเดิม โดยเฉพาะ DW บน ITD,TPIPL และ JAS ซึ่งมีปริมาณการซื้อขายหนาแน่น โดยสำหรับ DW28 มีวอลุ่มซื้อขายหนาแน่นบน ITD28C1506A ซึ่งเป็นรุ่นที่ตอบสนองต่อการเคลื่อนไหวของหุ้นอ้างอิงได้ดี โดยมีปริมาณซื้อขายสูงถึง 237.7 ล้านหน่วยวานนี้
ขณะที่ราคา Call DW บนหุ้น ITD ปรับตัวขึ้นถ้วนหน้าจากการที่หุ้นอ้างอิงปรับตัวขึ้นกว่า 2.1% ส่วนการซื้อขาย SET50 นักลงทุนเทรด Call และ Put ในปริมาณใกล้เคียงกันจากการที่ดัชนีหลักทรัพย์อ้างอิงเคลื่อนไหวในแดนบวกสลับแดนลบ ในกรอบ 998.80 – 1006.40 จุด โดยสำหรับ DW28 ที่มีการซื้อขายหนาแน่น ได้แก่ S5028C1506B และ S5028P1506B
ราคา Call DW ในหุ้นกลุ่มรับเหมาก่อสร้าง และวัสดุก่อสร้างปรับตัวขึ้นแข็งแกร่งวานนี้ ตัวอย่าง DW28 ที่เกี่ยวข้องได้แก่ ITD28C1508A +20% ITD28C1506A +17.6% และ ITD28C1505A +12.5% เทียบกับหุ้นอ้างอิงที่ปรับตัวเพิ่มขึ้น +2.1% STEC28C1508A +20% เทียบกับหุ้นอ้างอิงที่ปรับตัวเพิ่มขึ้น +4.0% TPIP28C1506A +8.9% TPIP28C1509A +7.7% และTPIP28C1509B +9.1% เทียบกับหุ้นอ้างอิงที่ปรับตัวเพิ่มขึ้น +2.3%  ขณะที่ Call DW กลุ่มพลังงาน และไอซีที เป็นกลุ่มที่ปรับตัวลงตามแรงขายหุ้นอ้างอิงวานนี้ เช่น TRUE28C1508A และ PTT28C1508A ขณะที่ Put DW ในกลุ่มดังกล่าวปรับตัวขึ้น
ขณะที่แรงซื้อขายสุทธิใน DW28 วานนี้ นักลงทุนซื้อสุทธิ S5028C1506A  6.4 ล้านหน่วย และ JAS28Cd 6.4 ล้านหน่วย นอกจากนี้ ยังมีแรงซื้อสุทธิใน BMCL28C1507A ITD28C1508A และ TRUE28C1508A อีกจำนวนเล็กน้อย ขณะที่ขายสุทธิใน ITD28C1506A 10.6 ล้านหน่วย และ TPIP28C1509A 10.2 ล้านหน่วย จากแรงขายทำกำไรหลังการปรับตัวขึ้นของหุ้นอ้างอิง
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover)  32,704.51  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,200.50 ล้านบาท
คิดเป็น 3.7%